
Auto Parts & Garage Kaya Bulgaira # 9 


Fakansi obligatorio 
pa gezaghebber 


Tabatin un bista interesante na Waf Nello Craane djasabra último. For di un barku tabata deskargá outo na e forma 
tradishonal di ántes, pues ku kran. Pues no manera tin añanan ta sosodiendo ku e barkunan ku ta trese outonan 
hapones. Den e kaso aki tabata trata di outonan di marka oropeo. 


FestehÁ sin Mira e 
konsekUensianan! 

Konseho Insular a disidí 
Fakansi obligatorio 
pa gezaghebber 


KRALENDIJK – Kon- 
seho Insular durante un 
reunion maratóniko ku a 
inisiá djamars anochi 8’or 
i terminá djárason mainta 
despues di 6’or, a disidí di 
manda gezaghebber Edison 
Rijna ku fakansi obligato- 
rio pa dos siman. Esaki a 
base di un moshon presentá 
pa frakshonnan di MPB i 
UPB, frakshonnan ku ta 
forma koalishon. 
Durante e reunion a trata 
diferente tópiko ku esun ku 
mas atenshon integridat i 
kultura di miedu dentro di 
e aparato gubernamental. 
Pa e tópiko akí, konsehal 
Esther Bernabela a presidí 
e reunion. 
Tantu Frakshon Coffie 
komo MPB i UPB kon- 
hunto i Demokrat, a pre- 
sentá moshon. E moshon di 
Frakshon Coffie, ounke e 


no tabata diferensiá mashá 
for di esun di UPB i MPB, a 
keda rechasá pa koalishon, 
miéntras esun di Demokrat 
ku tabata mas ekstenso riba 
henter e aparato guberna- 
mental, a keda aseptá un- 
ánimemente. 
Ekspertonan 
indepen- 
diente bou di guia di geza- 
ghebber interino, dentro di 
e dos simannan mester hasi 
investigashon na e integri- 
dat di gezaghebber Rijna. 


Klaridat 
Lider di frakshon di 
MPB, Elvis Tjin Asjoe, a 
presentá e moshon di MPB 
i UPB. El a bisa ku koal- 
ishon ta pro pa investigá i 
trese klaridat pa Konseho 
Insular por opiná i pa final- 
mente disidí sí mester bini 
ku sanshon. 
E moshon riba su mes, 


ku no tabata diferensiá 
mashá for di esun di Frak- 
shon Coffie, ku a keda re- 
chasá, ta indiká ku den me- 
dia a sali publikashonnan di 
tal índole ku ta krea sierto 
spekulashon den funshona- 
mentu i integridat di e geza- 
ghebber di Boneiru. 
Un gezaghebber, mes- 
kos ku e otro mandatari- 


onan, mester aktua íntegro 
den su trabou i bida privá 
tumando na kuenta ku e tin 
un funshon di ehèmpel. In- 
tegridat di mandatarionan ta 
determiná e kalidat i kredi- 
bilidat di e gobernashon i 
siudadano, organisashon i 
empresanan, mester kon- 
fia sin mas riba integridat 
i aktuashon korekto di su 
gobernashon. 
Kada señal di un posi- 
bel violashon di integridat, 
por ta un gòlpi grandi den 
e status di e gobernashon 
di e isla. Konseho Insular, 
konsistiendo di 9 represent- 
ante di pueblo, ku deter- 
minashon i sin distinshon 
di persona, kredo òf koló, 
lo aktua riba kualke señal 
ku por ta un violashon di 
integridat i kalidat di bon 
gobernashon i ta disidí pa 
urgi gezaghebber interino 
pa kordiná un investi- 
gashon pa ekspertonan in- 
dependiente riba e presunto 
indikashon di violashon di 
integridat di parti di geza- 
ghebber, hasiendo uzo di e 
kuadro i instrumentonan di 
Konseho Insular i dentro 
2 siman raportá e resulta- 
donan i posibel rekomen- 
dashonnan na Konseho In- 
sular. 
Durante e periodo di e 
investigashon akí, geza- 
ghebber no ta aktivo pa un 
periodo di máksimo 2 si- 
man den funshon. 
E moshon di Frakshon 
di Coffie ku ta indiká ta 
nesesario un investigashon 
eksterno independiente pa 
trese klaridat den e situ- 
ashon ku a surgi pa aserká 
un ofisina eksterno inde- 
pendiente pa trese klaridat, 
no a haña apoyo di parti- 
donan di koalishon. 


Preshon polítiko 
Lider di Frakshon di De- 


mokrat, Clark Abraham, di 
us parti a bisa ta trata di un 
tópiko basta pisá, ta trata 
di integridat gubernamen- 
tal i kultura di miedu den e 
aparato kaminda emplead- 
onan públiko ta indiká ku 
nan no por hasi nan trabou 
pa kua nan a hura pe, paso- 
bra tin preshon polítiko riba 
nan. 
Abraham a bisa su frak- 
shon a risibí tres rapòrt ku 
ta relevante. Integridat ta 
un palabra kompliká paso- 
bra no tin ningun kaminda 
eksplísitamente skirbí unda 
e frontera di integridat i no 
íntegro ta 
E ta algun tambe di sin- 
timentu i pa e motibu ei den 
e aparato públiko kaminda 
ta manehá sèn di otro hen- 
de, integridat tin mas efek- 
to ku e akto. Komunidat 
mester tin e persepshon ku 
mandatarionan ta hasi kos- 
nan ku por mira lus di dia. 


Falta di rèspèt 
Abraham ta lamentá di 
kon no a kombiná tur e mo- 
shonnan siendo tur ta den 
mesun direkshon. Tambe e 
ku e moshon di MPB i UPB 
ta indiká ku ta bai investigá 
un persona, siendo ta un 
maneho kolegial tin. Tur 
esaki parse ku ta dèk nan 
kompinchinan pa skapa re- 
sponsabilidat di nan partido 
i ta buska un persona. Sí no 
tin nada di skonde, inves- 
tigá tur kos tòg. 
Abraham: 
“Ami 
ku 
gezaghebber 
konstante- 
mente tin konflikto ku otro, 
pero esaki ta netamente tira 
hende bou di bùs. 
Ni ami no ta hasié, hopi 
falta di rèspèt. 
Práktikamente ta pone 
gezaghebber riba non aktif 
loke legalmente no ta posi- 
bel, úniko manera ta pa via 
di un moshon. 

Manehá redakshon di un korant 
no ta fásil. E ta un reto. Nathaly 
Evertz a bira hefe di redakshon 
di BONERIANO, manera nos a 
anunsiá, i e ta realisando ku ta 
trabou tin. Pero e tin e kapasi- 
dat i konosementu pa enfrentá e 
reto aki. I e por konta ku mi asis- 
tensia den banda aki. Nos ta pa- 
pia tur dia tokante e desafio aki. 
Mi tin konfiansa ku e ta logra. 


*** 
Mi tin eksperensia ku tantu ko- 
rant, radio komo televishon. 
Radio ta esun mas fásil. Telev- 
ishon i korant ta hopi mas difísil. 
Pa televishon un programa bibu 
(live) ta mas fásil. Pero asina 
ku mester traha skrept, hasi fil- 
mashon i editá un programa di 
televishon e ta bira mas difísil. 
E ta eksigí hopi konosementu, 
pasenshi i tempu. 


*** 
Traha dokumental ta un tarea 
difísil. Durante mi karera na tele- 
vishon m’a realisá esei. For di 
añanan ochenta kaba m’a traha 
un dokumental tokante historia 
di SGB. Lástima ku mi no tin e 
dokumental aki mas. Despues 
a bira ketu. Te na fin di añanan 
nobenta numa m’a haña mi ta 
traha riba dokumental huntu ku 
sineasta Anthony Douglas. Ser- 
ka dje mi a haña konosementu 
pa penetrá den e mundu di do- 
kumental. 


*** 
Anthony a siña mi ‘de fijne 
kneepjes van het vak’, manera 
ta bisa na hulandes. Ei m’a siña 
tokante investigashon promé di 
e dokumental ku ta bai traha, 
skrept, skohementu di hende 
pa entrevistá, lokashon pa hasi 
entrevista, buskamentu i traha- 
mentu di loke nan ta yama ‘cov- 
ershots’, grabashon di e hende- 
nan skohé pa entrevistá. Serka 
Gibi Libier (+), ko-studiante i 
despues kolega di Anthony, tam- 
be m’a haña konosementu. Nan 
a bishitá Film Academie di Am- 
sterdam, studiando ku un beka 
finansiá pa STICUSA. Semper 
m’a keda gradisidu na nan dos. 


*** 
Montahe òf ‘editing’ di dokumen- 
tal mi a siña serka Jose (Pipo) 
Villasmil i Hernando Luna, álias 
Machete. Ku Pipo mi a traha 
e dokumentalnan di bario. Un 
trabou ku ta eksigí pasenshi 
enorme. Bo mester sa kon hinka 
un dokumental den otro pa hen- 
de komprondé. Naturalmente 
e mester ta bunita, pero mas 
importante, e mester ta komp- 
rensibel pa hende di tur nivel. 
Esei ta e arte. No bromamentu 
ku efektonan spesial, manera tin 
trahadó di dokumental ta hasi. 
Spesialmente 
e 
generashon 
nobo. Tantu bal bo traha un do- 
kumental yen di ‘foefjes’, siendo 
ku e hende no ta komprondé. Ta 
pa nan bo ta trah’é tòg?! 


KRALENDIJK – Clark 
Abraham, lider di Frakshon 
di Demokrat den Konseho 
Insular, ta kompartí e po- 
nensia di diputado Hen- 
nyson Thielman ku mester 
bini mas sèn i medida pa 
suavisá e doló di koriente, 
pero mester warda aña kaba 
i wak sí tin sèn a sobra anto 
i ora ei ta bai wak kon bai 
yuda. “Mi ta di opinion ku 
e doló di e pueblo tin ur- 
gensia i ta pone e sèn awor 
akí pa yuda e pueblo i sí 
na fin di aña sobra sèn, por 
wak kon por akapará e 15 
proyektonan ku a proponé i 
kua di nan tin plan ku mere- 
sé di sosten finansiero. 
Abraham durante trata- 
mentu di e di tres kambio 
di presupuesto, a presentá 
un enmienda, den kua ta 
proponé pa saka 6.7 mion 
for di reserva i pon’é riba 
presupuesto pa invertí awor 
akí den 15 proyekto ku Ko- 
legio Ehekutivo ta proponé. 


Invertí den panel solar pa kas di famia 
Doló di pueblo tin urgensia 


Mirando e situashon ku tin 
aktualmente kaminda preis 
di energia ta subi drástika- 
mente i konsekuentemente 
preis di koriente ta subi 
drástikamente i siudada- 
nonan a kuminsá risibí fak- 
turanan haltu di koriente. 
Basá riba esei, Abraham 
a bisa e ta mira ku tin medi- 
da ku gobièrnu di Reino ta 
tuma ku ta drenta na vigor 
na yanüari, pero entre awor 
i no yanüari, e doló ta na 
Boneiru kaba. 
Ta masha bunita ku 
diputado ta bisa ku mester 
bini mas sèn i medida pa 
suavisá e doló di koriente, 
pero mester warda aña kaba 
i wak sí tin sèn a sobra anto 
i ora ei ta bai wak kon bai 
yuda. 
Abraham: “Nos ta di 
opinion ku e doló di e pue- 
blo tin urgensia i ta pone 
e sèn awor akí pa yuda 
e pueblo i sí na fin di aña 
sobra sèn por wak kon por 


akapará e 15 proyektonan 
ku a proponé i kua di nan 
tin plan ku meresé di sosten 
finansiero. Aparte di esei 
nos ta di opinion ku no sol- 
amente mester solushoná e 
asuntu di preis di koriente 
awor akí i ta proponé pa in- 
vertí pa kada kas tin panel 
solar riba dak i e ora ei ou- 
tomátikamente no mester 
sigui supsidiá, pasobra nan 
tin nan propio koriente i di 
e forma ei ta yuda suavisá 
nan faktura di koriente.” 
Alabes, segun Abraham, 
nos tur sa e situashon ku 
BonLab ta den dje i Ko- 
legio Ehekutivo tambe a 
primintí di hasi tur posibel 
pa BalLab sigui operá i en 
todo kaso e empleadonan 
por kobra e aña benidero. 
P’esei ta responsabel pa por 
lo ménos reservá sèn pa sí 
akaso algu sosodé tin e sèn 
disponibel pa por sostené 
BonLab pa por sigui ope- 
rashonal te na momentu ku 


kaba solushoná e problema 
akí. 
Pues p’esei, di akuerdo 
ku Abraham, su frakshon ta 
presentá un enmienda ka- 
minda ta adaptá e proposi- 
shon di Kolegio Ehekutivo 
i ta destiná e 6. 7 mion den 
tal forma, 2.5 mion pa baha 
kosto di energia pa sòru pa 
preis di koriente no subi 
riba 30 dòler sèn pa kilo- 
watt. 
Tambe ta proponé pa 
reservá 2 mion pa supsidio 
panel solar kaminda kada 
kas por bini na remarke 
pa haña sinku mil dòler pa 
pone panel solar. Mas aleu 
e enmienda ta proponé 
un reserva di 2.2 mion pa 
rísiko sí akaso BonLab tin 
nesesidat di esaki. Nos ta 
konsiente ku mester warda 
konseho di Cft dor ku esaki 
tin konsekuensia finansiero 
i pa e motibu ei ta pidi pa 
manda e enmienda pa Cft 
pa haña konseho riba esaki. 


‘boat party’. Mester tin instansia embolbí pa drenta 
akshon si algu mester sosodé. Si nos no ta kiboká, 
durante e último ‘boat party’ òf ta parada di boto 
ku tabatin riba laman tres aña pasá, tabatin un aksi- 
dente ku herido debí na un boto ku a pega kandela. 


Tin tambe e aspekto di medio ambiente. Durante 
‘boat party’ ta bebementu sin fin tin. I ta konosí ku 
hende burachi ta pèrdè noshon di tur norma i ta tira 
kùp, bòter di bibida bashí den laman, hasiendo daño 
na medio ambiente. 
Kosta pariba di Klein Boneiru, ku òf sin ‘boat party’, 
ta hopi sushi. Bòter, kùp, tayó etc. prosedente di Bo- 
neiru. Di niun otro kaminda. 
Nos mester siña biba ku regla i lei. Si esaki no soso- 
dé, Boneiru ta bira un isla ‘free for all’, estilo di ‘wild 
wild west’. No t’esei nos ke tòg riba e isla aki? Si tin 
lei, mester mantené nan tambe. Punto! 


FestehÁ sin Mira e 
konsekUensianan! 


Hopi hende, sea pa motibu polítiko òf otro, kisas pa 
hunga sabí i interesante, ta tira kos den laria sin ta 
realisá e konsekuensianan. Por a skucha esaki por 
ehèmpel relashoná ku e desishon ku a tuma pa no 
pèrmití un asina yamá ‘boat party’ djasabra último. 
Un fiesta di boto, manera sa sosodé na klousura di e 
Regata Internashonal di Boneiru. 
Echo ta ku mester di pèrmit pa organisá un fiesta di 
boto asina den bahia di Kralendijk. No a pidi i kon- 
sekuentemente no a duna pèrmit pa e aktividat aki. 
Tòg djasabra atardi basta boto a reuní na kosta di 
Kralendijk ku aparentemente e intenshon pa tene un 
‘boat party’. 
Diputado Hennyson Thielman a duna un bon sp- 
likashon tokante e asuntu aki. 
Nos mester kuminsá siña biba ku lei i regla. Si ke 
hasi algu ku ta enserá riesgo riba tereno di siguri- 
dat, mester pidi pèrmit. Esaki ta konta tambe pa 

K R A L E N D I J K – 
Miembro di Konseho Insu- 
lar Daisy Coffie a presentá 
un moshon djárason mar- 
dugá pa pidi aprobashon 
di su koleganan pa enka- 
miná un proseso pa yega 
na legalisá kultivo i uso 
di mariwana, yamá mas i 
mas último tempu kánabis. 
Solamente frakshon di De- 
mokrat a vota na fabor di e 
moshon aki, na e momentu 
ei konsistiendo di Clark 
Abraham i Danny Crestian. 


Splikashon 
Den un splikashon ak- 
laratorio pa su moshon 
Daisy Coffy, kende a haña 
su asiento den Konseho In- 
sular pa medio di su partisi- 
pashon riba lista di MPB, a 
splika ku den e Lei di Opio 
BES 1960 tin un prohibi- 
shon apsoluto pa kultivá e 
mata di kánabis (mariwa- 
na). Ni artíkulo 2A, ku ta 
regla e prohibishon ei, tam- 
poko den sobrá di e teksto 
di e lei, tin un posibilidat pa 
eksonerashon. 
Coffie: “Esaki ta ni- 
fiká ku ni gobièrnu di Bo- 
neiru, tampoko minister òf 


Moshon di Frakshon Coffie rechasá 
Daisy Coffie ke pa legalisá kultivo i uso di mariwana 


gobièrnu di Hulanda, pero 
solamente e Legisladó, por 
trese kambio. E lei di opio 
BES ta un lei ofisial formal 
i ta solamente gobièrnu di 
Hulanda huntu ku Staten- 
Generaal por kambia esaki. 
Sí e lei ta duna espasio pa 
por tuma medidanan gene- 
ral di gobièrnu i pa minister 
di Hustisia i Seguridat por 
duna sierto eksonerashon; 
sinembargo 
e 
ekso- 
nerashonnan aki no tin re- 
levansia riba kultivamentu 
di e mata òf uso rekreativo. 
Pues pa por hasi posibel pa 
kultivá e mata di kánabis 
aki na Boneiru mester di un 
kambio di lei.” 


Paso grandi 
Mas aleu Daisy Coffie a 
splika ku e formulashon di 
artíkulo 2A di Lei di Opio 
BES i sobrá teksto di e lei 
ta splika tambe ku e gobièr- 
nu lokal no tin e libertat 
pa permití kultivashon ni 
uso rekreativo di e mata di 
kánabis, ni den forma limi- 
tá, tampoko eksperimental. 
“Ta parse tambe un paso 
hopi grandi pa de pronto 
pasa e outoridat pa regulá 


uso di kánabis pa e gobièr- 
nu lokal. Konsiderando ku 
tin vários diskushon pa loke 
ta trata e tópiko aki tambe 
den nos komunidat, mi ta 
kere ku lo ta na su lugá pa 
en todo kaso nos den e sala 
aki purba yega na un pun- 
to di bista komun”, segun 
Coffie. 
Coffie a presentá e mo- 
shon ‘Normalisering Can- 
nabisbeleid Bonaire’, ku e 
speransa ku un mayoria di 
Konseho Insular por a bai di 
akuerdo pa instruí Kolegio 
Ehekutivo pa hasi esfuerso 
na i ku Den Haag pa sikiera 
un kambio di lei ku ta duna 
e minister e posibilidat pa 
duna eksonerashon riba e 
prohibishon di artíkulo 2A 
Lei di opio BES, pa asina 
aki na Boneiru por eksperi- 
mentá sikiera ku kultiva- 
mentu di e mata di kánabis 
bou di kondishonnan stipu- 
lá previamente. 
Tambe pa por amplia e 
base legal riba kua artíkulo 
7 ta duna minister espasio 
pa por duna eksonerashon 
pa distribushon, tin i usa 
produktonan di ‘hennep’, 
di manera ku por eksperi- 


mentá ku benta i uso di 
produktonan 
di 
kánabis 
bou di kondishonnan pre- 
viamente stipulá. 


Toleransia 
Mas aleu esensia di e 
moshon ta urgi pa desa- 
royá un maneho di toleran- 
sia eksplísito, ounke limitá, 
pa kultivashon di e mata di 
kánabis pa meta farmaseu- 
tiko i benta i uso di produk- 
tonan di ‘hennep’. 
Coffie: 
“Kordinashon 
ku islanan ruman den BES 
ta pars’é sabí; Saba algun 
luna pasá ya kaba a akordá 
un moshon dirigí riba sua- 
visamentu di e Lei di Opio 
BES 1960. Tin vários inisi- 
ativa den nos komunidat ku 


ta sostené suavisamentu di 
e Lei menshoná.” 
Frakshon Coffie ta tuma 
inisiativa spesífiko pa nor- 
malisá kultivamentu di e 
mata di kánabis konforme 
eksigensianan farmaseutiko 
pa por eksportá e blachinan 
pa metanan medisinal; pues 
no pa distribuí, bende òf 
usa aki na Bonaire. 
Den region di Karibe, 
Amérika Sur i Nort vários 
gobièrnu a amplia e po- 
sibilidat pa kultivá i uso 
rekreativo di produktonan 
di e mata di kánabis. 
Boneiru lo por ‘lift mee’ 
ku e trènt den nos region 
aki ku ta basá riba normal- 
isá e asuntunan rondó di e 
mata di kánabis. 


KRALENDIJK -- Dja- 
mars atardi buelo 7Z 671 
di EZ Air a hañ’é konfrontá 
ku un situashon kaminda 
e pilotonan mester a ehe- 
kutá un prosedura pa baha 
e avion na un manera seif. 
Ounke e pilotonan a apliká 
e prosedura korekto, esaki a 
kondusí na un situashon ku 
mester a brek mas fuerte ku 
normal, despues ku e avion 
a baha riba pista di Aero- 
puerto Flamingo. 
Despues ku e avion a 
kore yega plataforma, a 
konstatá ku e tayernan di e 
sistema di aterisahe tabata 
baha lentamente i final- 
mente a keda sin airu. Esaki 
a pone ku e avion no por a 
sali bèk pa sigui ku buelo 
pa Aruba i Kòrsou. 


Na avion di EZ Air 
Brek fuerte ta okashoná flètayer 


Direktor di EZ Air, René 
Winkel, ta bisa kontrali 
loke a sali inisialmente den 
medionan di prensa, no ta 
asina ku e tayernan a re- 
mentá. Den kaso ku un òf 
mas tayer rementá, e avion 
no por move mas i mester 
keda para riba e pista. Esa- 
ki sinembargo no ta loke a 
sosodé den e kaso akí. 
E avionnan Saab tin un 
mekanismo di seguridat 
ku ta laga e tayernan baha 
di forma gradual i kontrolá 
ora e temperatura di brek 
ta subi muchu haltu. Esaki 
ta loke ta yama na Ingles 
‘fusible plug’. Na momentu 
ku temperatura ta subi, e 
sistema ta dirti pa e airu por 
skapa for di e tayer pa asina 
evitá un situashon potensi- 


almente peligroso, segun 
Winkel. 
Winkel a sigui bisa, un 
otro avion di EZ Air a bus- 
ka pasaheronan di e bue- 
lonan pa Aruba i Kòrsou 
mas lat pa hiba nan pa nan 
destinashon. Departamento 
tékniko di EZ Air a yega 
ku e mesun buelo akí pa 
kuminsá remplasá e tayer- 
nan ku a baha. Despues di 
esaki a hiba e avion e base 
di mantenshon, pa duna un 
inspekshon kompleto, pro- 
mé ku hinka esaki bèk den 
operashon. 
Winkel ta lamentá ku 
pasaheronan di e buelo en 
kestion por a spanta dor di e 
maniobra, pero e pilotonan 
a reakshoná di un manera 
adekuá. 


Dor di e manera ku nan 
a reakshoná, a evitá un situ- 
ashon fèrfelu ku por a kon- 
dusí na daño na e avion, 
òf un situashon peligroso. 


“Lógikamente nos ta pidi 
nos diskulpa pa kualke 
inkonbeniensia kousá pa 
nos pasaheronan”, asina 
Winkel a finalisá. 

KRALENDIJK – En- 
trante 14 di òktober 2022 
un biaha mas ta adaptá e 
preisnan di benta pa kom- 
bustibel. Den e adapta- 
shon di preis akí a apliká 
e preskripshonnan di e 
Dekreto Temporal di 25 di 
mart 2022 relashoná ku e 
redukshon di akseins Hu- 
landa Karibense 2022, nr. 
2022-104414, (Staatscou- 
rant Nr. 8683 di 28 di mart 
2022). Te ku 1 di aprel 
2022 e tarifa di akseins pa 
gasolin (MOGAS95) tabata 
USD 31,86 sèn pa hèkto- 
liter. Konforme e dekreto 
temporal menshoná akí riba 
e tarifa di akseins pa gaso- 
lin (MOGAS95) ta USD 
15,86 sèn pa hèktoliter pa e 
periodo di 1 di aprel 2022 
te ku 31 di desèmber 2022. 
A base di loke tin men- 
shoná akí riba Kolegio 
Ehekutivo ta anunsiá e 
siguiente preisnan di benta 
pa kombustibel: 


Adaptashon preis kombustibel 


KRALENDIJK- 
Luis 
Winklaar ta un gran bolun- 
tario di misa La Bírgen di 
Coromoto na Antriol. Luis 
ta e persona ku ta habri e 
portanan di misa i ta bati 
klòk. 


Gran boluntario di misa 


Un klòk di e misa tin al- 
gun tempu defekto. Ta Luis 
su gran deseo pa drecha 
esaki. BONERIANO a nota 
ku ya a hasi un inventario 
di e trabou. 
Ban spera ku pronto lo 


drecha e klòk. Sigur esaki 
lo hasi Luis Winklaar kon- 
tentu. 
E potrètnan ta ilustrá 
Luis Winklaar i na momen- 
tu ku ta tira bista riba e klòk 
defekto. 


Pa info i komunikado 
den Extra/BONERIANO, 
mail: 
extrabon@gmail.com 


Pa aviso mail: 
avisobon@gmail.com 

KRALENDIJK – Frak- 
shon di MPB a vota kontra 
e moshon ku Daisy Coffi e a 
presentá djárason mardugá 
den reunion di Konseho 
Insular, pa urgi gobièrnu 
pa aserká Hulanda ku e pe- 
tishon pa hasi posibel ku 
por suavisá e lei di kánabis 
(mariwana), di manera ku 


Elvis Tjin Asjoe: 
“Tin otro prioridat ku mariwana” 


na Boneiru por kultivá, dis- 
tribuí i usa mariwana. Elvis 
Tjin Asjoe, lider di frak- 
shon di MPB, a bisa ku tin 
otro prioridat pa atendé, ku 
e legalisashon di mariwana. 
Frakshonnan di M21 i 
Demokrat sí a vota na fabor 
di e moshon. UPB a vota 
kontra, ku un motivashon 


impaktante di Esther Ber- 
nabela, basá riba su kon- 
vikshon religioso i su pro- 
feshon médiko. 
Tjin Asjoe a bisa: “Tin 
otro prioridat. Mas impor- 
tante ta pa nos buska moda 
di planta alimento. Nos no 
ta haña ku mariwana tin 
prioridat. 


Tur hende ta ripará ku 
bou di kapa di kánabis me- 
disinal, sierto konsehalnan 
ta purba krea posibilidat 
pa bai huma mariwana 
rekreativo. Si bai tras di e 
moshon aki, den futuro lo 
krea e posibilidat pa algun 
di nos den e sala aki kana 
yega tur humá pa reuní i 


tuma desishonnan impor- 
tante pa pueblo.” 
Din Domacassé apa- 
rentemente leu den pasado 
a yega dal su cheibanan. El 
a bisa na motivashon di su 
voto: “Si tabata 35 aña pasá 
mi tabata den e sala aki i e 
moshon aki a bini lo mi a 
vota pro sigur.” 


KRALENDIJK 
– 
“Hamas i nunka mi por ta 
di akuerdo pa legalisashon 
di mariwana, sigur nò pa 
uso rekreativo”. Esaki lider 


Esther Bernabela tokante legalisashon di mariwana: 
“Hamas i nunka mi por ta di akuerdo!” 


di frakshon di UPB, Esther 
Bernabela, a ekspresá den 
reunion di Konseho Insular 
djárason mardugá, despues 
ku Daisy Coffi e a presentá 


un moshon pa urgi gobièr- 
nu di Boneiru pa intervení 
na Hulanda pa tuma medida 
pa suavisá kultivashon i uso 
di mariwana, tantu pa meta 


médiko komo rekreativo. 
Ta papia di kánabis, pero 
kánabis 
ta 
simplemente 
mariwana. Daisy Coffi e, 
salí for di un kas prote- 
stant, un religion liberal, a 
presentá e moshon. Lider di 
frakshon di MPB Elvis Tjin 
Asjoe, salí tambe for di un 
kas protestant, aparente- 
mente sí no ta dje liberal ei. 
El a vota kontra. Pero frak- 
shon di Demokrat a vota na 
fabor.,Di tur e motivashon- 
nan ku a bini dilanti durante 
votashon riba e moshon, 
esun di Esther Bernabela a 
resaltá. Un reakshon basá 
riba su konvikshon reli- 
gioso (Iglesia Atventista di 
Shete Dia). Tambe riba su 
profeshon di dòkter. Esther 
Bernabela a bisa: “Mi a 
lesa e maneho di kánabis di 
Hulanda. Ta un maneho di 
toleransia. Mi ta vota kon- 
tra e moshon aki na promé 
lugá basá riba mi funda- 


mentu religioso. Kánabis 
ta keda un ‘softdrug’. Uso 
di kánabis ta bai huntu ku 
abusu di alkohòl. Nos tin 
un problema grandi kaba 
riba e isla aki ku alkohòl i 
droga. Kon mi por bai vota 
pa kambia lei pa habri e po- 
sibilidat pa uso di kánabis 
sin restrikshon?” Esther 
Bernabela, kende sin duda 
a mira ku e moshon aki ta 
pa gana voto di usadónan 
di droga, bou dje kapa di 
kánabis medisinal, a splika 
ku por haña mariwana me- 
disinal na tantu zeta komo 
te, riba resèpt. 
E sa, pasobra e ta un 
médiko. Bernabela a mira 
mesora meta di e moshon i 
a asentuá e deseo di sierto 
hendenan pa por logra haña 
mariwana na Boneiru pa 
uso rekreativo. Pasobra uso 
medisinal ta posibel kaba. 
Tin dòkter ta preskribí e re- 
medi aki. 

Programanan di Bonaire.tv 
TELBO kanal 70 
Flamingo TV kanal 23 


biba Manera 
Un zÒneblUM 
“Keda den Mi, i Ami den boso. Meskos ku e rama no por 
karga fruta di su mes, si e no keda den e mata di wendrùif, 
asina boso tampoko, si boso no keda den Mi. Ami ta e mata 
di wendrùif, boso ta e ramanan; esun ku keda den Mi, i Ami 
den djé, esei ta duna hopi fruta, pasobra separá di Mi boso 
no por hasi nada” Juan 15:4 i 5(BS) 


Kiko e ﬂ or di zòneblum ta simbolisá den bida? Goso, lealtat, brio, 
amor, positivismo. Tambe dor ku e ta hopi asosiá ku solo e ta 
konosí komo un ﬂ or ku ta trese alegria. E ta drecha un hende su 
(mood) beis. 
Bo ta bendishoná komo hende, kere esei i kuminsá biba bo po- 
tensial. 
No mira ku bo no tin yu, bo no a kasa, bo ta chikí, gordo, ﬂ aku, 
no tin esaki òf esaya. Biba nos bida ku goso, lealtat, brio, amor i 
positivismo. 
Meskos ku e zòneblum ta asosiá ku solo, asina nos mester 
asosiá ku KRISTU HESUS Kende ta hasi e diferensia den nos 
bida. I Dios mes lo agregá tur kos na nos bida ku nos tin mester. 
Nos ke enkurashá bo pa aseptá loke Kristu Hesus a hasi pa bo 
i lo bo lusí, manera e zòneblum ta alegrá hende ora nan mir’é, 
asina abo tambe lo bria e lus di Hesus kaminda bo yega. 
Rekonosé ku bo ta un pekador i ku ta e sanger di Hesus so por 
limpia bo di bo pikánan. Pidi Dios pa pordoná bo pikánan i permití 
Hesus Su lus bria den bo pa asina bo por biba bo potensial. 
Bria pa Hesus manera un zòneblum! 


Alex & Jasmin Senchi 
Produkshon PGM 

12.00 Aktualidat: 
Dick Drayer 
13.00 Aki Boneiru: 
Christiaan Zweers 
14.00 Herensia: 
Jaime Janga 
15.00 BAPA: 
Andres Adi Figaroa 
16.00 Herensia Korsou: Freddy Henny 
(Floyd Patterson Jr.) Dalnoot 
17.00 Aki Boneiru: 
Trio Los Principes.mp4 
18.00 Herensia: 
Ilse Coffi e 
19.00 BAPA: 
Nando ku Carlos Domacassé 


20.00 Herensia: 
Hubert Anthony 
21.00 Aki Boneiru: 
Chelsey Domacasse 
22.00 Herensia: 
Ramonsito Booi 
23.00 BAPA: 
Susy Martines-Bernabela 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK – Fred- 
dy Dalnoot di Kòrsou ta 
den e programa Herensia 
e siman aki. E ekipo di 
Herensia algun siman pasá 
tabata riba e isla ei i a en- 
trevistá Dalnoot, kende ta 
un 80+ den bon kondishon. 
Freddy ta biba den e 
bario Muizenberg na Kòr- 


Temibel bòksdó den su tempu 
Freddy Dalnoot 
den Herensia 
sou. Sintá den pòrch di 
su kas Freddy a konta di 
su bida, for di infansia te 
awor ku e ta un siudadano 
di edat. 
Freddy komo hóben ta- 
bata un temibel bòksdó, 
bringando bou dje nòmber 
Floyd Paterson. Hopi di su 
kontrinkantenan a sera ko- 


nosí ku su moketenan po- 
tente. Naturalmente Freddy 
ta papia di trabounan ku el 
a hasi durante su bida. 
E programa ta pasa awe 
djaweps pa 4'or di atardi na 
Bonaire.tv, ku ripitishon 
djabièrnè 8'or di anochi I 
djasabra 8'or di mainta pa 
ultimo biá. 

KRALENDIJK – Bula 
di Aruba pa New York 
ta mas barata ku bula di 
Aruba pa Boneiru. Esaki ta 
trese kuné ku e arubiano ta 
preferá bula pa Merka ku 
pa Boneiru. 
E publikashon on-line, 
NoticiaCla, a kai riba dil- 
nan ku ta ridikulamente 
barata pa rutanan muchu 
mas largu ku kompanianan 
di aviashon ta pone via nan 
propio portal. 
Segun e portal 'the- 


Arubianonan ta preferá bula pa Merka 
Bula pa Boneiru hopi karu 


pointsguy.com', e kompani- 
anan di aviashon American 
Airlines, JetBlue, United 
Airlines, Delta Air Lines i 
Copa Airlines, ta ofresiendo 
deskuentonan grandi entre- 
New York, Newark, Austin, 
Baltimore, Los Angeles, 
Minneapolis, New Orleans, 
Orlando, San Francisco i 
otro rutanan te na Aruba, pa 
apénas 290 dòler. 


Buelo lokal 
E asuntu ta algu hopi 


tempu 
komentá 
kaba, 
unda no por kere kon karu 
bula a bira entre e islanan 
ABC. Un buelo di Aruba 
pa Boneiru pa entre otro na 
desèmber 2021, ainda ta- 
bata kosta kasi 400 dòler pa 
persona, miéntras un buelo 
entre Aruba i Kòrsou ta 
kosta kasi 300 dòler pa per- 
sona. Pues, pa kasi 40 dòler 
mas, por bula di Aruba te 
Los Angeles, òf New York. 
Un di e motibunan ku e 
pasashi entre islanan ABC 


ta mas karu, ta debí ku e 
operashon pa e buelonan ta 
mas karu. 
E tipo di avionnan hopi 
biá ku ta usa, nan ope- 
rashon ta rekerí mas plaka i 
no ta efektivo pa e distansia 
kòrtiku ku nan ta bula. Esei 
ta hasi ku e ruta no ta hopi 
rendabel riba un preis mas 
barata. I komo tal pa por 
generá algu di ganashi, ta 
oumentá e tarifa di tal for- 
ma, ku ta pone ku e tarifa 
final ku e konsumidó tin ku 


paga, ta mas karu. 
E preis di kombustibel pa 
e avion ta hopi karu, e man- 
tenshon di e avion i tambe 
último tempu e impuesto di 
salida ku a bolbe oumentá, 
no ta yuda e kousa. Tur e 
aspektonan aki ta pone ku 
e preis difísilmente por ta 
mas barata i ta mustra awor 
bula pa un destinashon mas 
leu ku un kompanianan di 
aviashon mas grandi, ta 
muchu mas barata ku bula 
distansia kòrtiku. 


REUNION KONSEHO INSULAR 
Presidente ta partisipá ku tin un reunion públiko di Konseho Insular 
(formashon di opinion), riba djamars 18 òktober 2022, pa 18.00’or 
den sala di reunion di Konseho Insular na Passangrahan. 
Agènda: 
1. 
Apertura / Partisipashon; 
2. 
Tempu pa pregunta; 
3. 
Oportunidat pa siudadano hiba palabra; 
4. 
Stipulashon di agènda; 
5. 
Tratamentu diseño di presupuesto 2023 
6. 
Klousura. 
Ta invitá Kolegio Ehekutivo. 
E konvokashon aki lo keda publiká elektrónikamente riba e parti 
públiko di e sistema di informashon di Konseho Insular (RIS) i te 
asina leu ku ta aplikabel, e dokumentunan konserní manera 
kustumber ta na Grefi na disposishon. 
Lo transmití e reunionnan di Konseho Insular “live” atrabes di e dos 
kanalnan di televishon Nos Tv i Dutch Caribbean TV. Tambe por 
sigui e reunion riba nos página di facebook i Youtube. 
E.E. Rijna 
Presidente 



KRALENDIJK--“Nos 
no ta dispone di sifranan 
aktual tokante prevenshon 
di sierto kanser”, dòkter 
Daniel van Leerdam ta sp- 
lika. E ta e médiko ku ta 
atendé ku investigashon di 
poblashon na Departamen- 
to di Salubridat Públiko. 
Ta konosí ku den luna di 
òktober ta pone basta aten- 
shon riba konsientisashon 
i prevenshon di kanser. 
BONERIANO a tuma kon- 
takto ku Departamento di 
Salubridat Públiko pa sa si 
tin sifranan ku ta duna un 


No tin sifra di malesa 


indikashon di kantidat i e 
tipo di kanser na Boneiru. 
Ainda no tin registrashon 
di sifra òf un sistema ku ta 
akumulá datonan aktual. 
“Sí nos por asumí ku e kan- 
tidat di e malesa no dife- 
rente fo’i otro paisnan den 
region.” 
Esaki ta duna sufisiente 
motibu pa inisiá entre otro 
‘screening’ di e malesa riba 
nos isla. 


Akumulá informashon 
BONERIANO a aserká 
Kankerfonds Bonaire ku 


mesun pregunta. “Pashènt- 
nan di kanser no ta obligá 
pa registrá, esaki ta algu 
boluntario. Nos no por 
kontestá e pregunta”, Erica 
Chirino ta splika. 
Segun dòkter van Leer- 
dam 
dòkternan 
di 
kas 
mester traha ku e sistema 
‘promedico’. Esaki ta un 
sistema ku ta akumulá da- 
tonan ku ta duna statis- 
tiknan di malesa riba nos 
isla pero, ainda no a kumin- 
sá ku esaki. “Komienso di 
2023 lo kuminsá ku un pi- 
loto pa akumulá dato for di 


e sistema aki pa malesanan 
di infekshon”, e dòkter ta 
bisa. E deseo ta pa riba 
término akumulá datonan 
tokante malesa króniko. 
Entre otro diabétis, malesa 
kardiovaskular, kanser i 
otro malesa kroniko. 


Reportahe 
Miéntras tantu Depar- 
tamento di Salubridat Pú- 
bliko lo bin ku un reportahe 
di salubridat. 


Ya nan ta hasiendo pre- 
parashonnan pa ku esaki. 
“Nos lo kolektá dato pa 
haña diferente indikashon. 
E kantidat di kasonan 
di kanser ta algu ku sigur 
nos ke bai kuné”, Dòkter 
van Leerdam ta agregá. Lo 
aserká Kuido i Hubentut 
Hulanda Karibense (ZJCN) 
i hospital pa por yega na al- 
gun sifra. “Nos ta spera ku 
pa inisio di 2023 nos por 
bin ku un indikashon.” 


Departamento di Salubridat Públiko 

KRALENDIJK – Echo 
ta ku mester di pèrmit pa 
organisá un fiesta di boto 
den bahia di Kralendijk, 
den kuadro di e Regata In- 


Diputado Hennyson ku bon splikashon 
Mester di pèrmit pa tene fiesta di boto 


ternashonal di Boneiru. No 
a pidi pèrmit pa e aktividat 
aki. Tòg djasabra atardi 
basta boto a reuní na kosta 
di Kralendijk ku aparente 


Riba e fotonan aki, un fotógrafo di BONERIANO a saka fo’i un boto riba laman djasabra atardi, por haña un bista di e botonan konsentrá den 
laman na Malekon. Esaki a sosodé sin permit. Wardakosta tabata vigilá e situashon, pero no a aktua. 


intenshon pa tene ‘boat 
party’. Diputado Hennyson 
a duna un bon splikashon 
tokante e asuntu aki. 
Segun diputado Henny- 


son Thielman, tabatin un 
notisia robes a bai rònt den 
fin di siman, ku ta insinuá 
ku ta debí na un lei nobo 
(‘havenreglement’) ku a in- 
trodusí, ku e fiesta di boto 
(‘boat party’) no por a sigui 
den fin di siman. 
“Esei no ta bèrdat. Tur 
tempu den pasado mester 
a pidi pèrmit pa organisá e 
‘boat party’ aki”, segun e 
mandatario. 
Thielman a sigui splika: 
“Dikon? Pa siguridat. Mes- 
ter pone un kabuya ku ta 
keda ankrá na betòn pa e 
botonan por mara n’e. Sti- 
napa normalmente ta pone 
e betòn promé ku e aktivi- 
dat den koperashon ku or- 


ganisadónan. Tambe tur e 
instansianan di laman mes- 
ter ta na altura di e aktividat 
riba awa aki. Ta sinta ku e 
organisadó di e fiesta pa pa- 
labrá bon kon pa atendé ku 
siguridat riba laman.” 
Mas aleu diputado Hen- 
nyson Thielman ta splika 
ku mester tin un ekipo ku ta 
pasa limpia riba kaya i tam- 
be bou di awa despues di e 
aktividat, pa asina preveni 
ku kùp, bòter i otro sushi ta 
keda den laman. 
Thielman: “Den e pèr- 
mit aki ta garantisá ku tur 
esaki ta tuma lugá. Den e 
kaso aki no a pidi permit. 
P’esei e aktividat no por a 
tuma lugá.” 


KRALENDIJK -- Si- 
man pasá e emisora di radio 
di Kòrsou Paradise FM a 


Den koperashon ku TCB 
Paradise FM a bishitá Boneiru 
transmití bibu for di Bo- 
neiru durante e siman di 
Regata. Tourism Corpora- 


tion Bonaire (TCB) a invitá 
Paradise FM pa bin Bonei- 
ru i presentá algun di e ak- 


tividat i eventonan riba isla 
aki via nan emisora, pa asi- 
na sirbi komo inspirashon 
pa futuro biaheronan di den 
nos region. TCB a kompartí 
tur loke ta nobo na nos isla, 
entre otro butikhotèlnan, 
restorantnan, aktividatnan 
i mas. 
Paradise FM riba 103.1 
FM ta establesé na Kòrsou 
i tur dia nan tin un varie- 
dat grandi di shou ku diari- 
amente akshonnan di duna 
regalo. E premio di nan ak- 
shon di gana di siman pasá 
tabata un biahe pa Boneiru 
inkluso un estadia na Del- 
fins Beach Resort. Paradise 
FM tin un presensia ak- 
tivo riba medionan sosial 


manera Instagram i Face- 
book, kaminda por haña e 
aventuranan boneriano di 
e DJ-nan Maarten Schakel, 
Vanessa Werkhoven i Joris 
Reer, for di duna buriku 
kuminda te kore wentsùrf i 
hopi otro aktividat mas. 
TCB kordialmente ke 
gradisí tur hende i empresa 
ku a kolaborá ku e tim di 
Paradise FM i ku a sòru pa 
nan bishita tabata un éksito 
grandi. Un danki spesial ta 
bai pa e spònsernan ku a 
ofresé nan servisionan i nan 
tempu na e tim di Paradise 
FM. Nan ta Delfins Beach 
Resort, Sorobon Beach Re- 
sort, Ocean Oasis i Enter- 
prise Rent-a-car Bonaire. 

KRALENDIJK – Gil- 
bert Isabella, kende a bai 
den historia komo e último 
representante di reino (RV) 
na islanan BES (Hulanda 


Eks-Representante di Reino 
Gilbert Isabella bèk na kas pa algun dia 


Karibense), tabata na Bo- 
neiru e siman aki. El a hasi 
un bishita serka gezagheb- 
ber Edison Rijna. El a topa 
ku mas hende konosí. Tam- 


be Isabella a bishitá Fun- 
dashon Históriko Kultural 
Boneriano (FuHiKuBo). 
Durante tres aña Gilbert 
Isabella tabata Represen- 


tante di Reino ku base Bo- 
neiru. E mester a sirbi seis 
aña, pero no a kumpli ku 
esaki. Den Haag a disidí 
di eliminá e funshon aki i 
hinka mas tarea den man di 
e ministerionan. 
“Bon bini bèk na Bonei- 
ru”, Isabella a tende tur ka- 
minda ku el a pasa e siman 
aki. Isabella tin un amor 
grandi pa e isla. E ta ketu 
bai stimá tambe pa habitan- 
tenan di e isla aki, na unda 
e tin hopi konosí. 
Isabella a konta den e 
programa ‘Aktualidat’ ku 


lo pasa otro siman na Bo- 
naire.tv, ku el a sinti di a 
yega kas bèk. “Despues di 
a posponé mi biahe pa Bo- 
neiru na kuater okashon, 
pa motibu di korona, mi a 
yega e isla aki finalmente. 
Un fakashon di adelantá 
di herfst, kue forsa atrobe, 
opservá e kambionan na 
Boneiru, kombersá ku ko- 
nosínan.” 
Isabella a bisa ku gewon 
el a disfrutá di tantu kalor 
humano rondó di dje. 
“Mi ta stima nan”, el a 
deklará. 

KRALENDIJK – E fa- 
moso i konosido Boutique 
Vita tin un nòmber nobo: 
‘Niki Clothes & Souve- 
nirs’. Niki ta nòmber di 
Monique, e pret’i wowo di 
Jaime Maynard, kende hun- 
tu ku su partner Vita Frans 
pa hopi aña a operá Bou- 
tique Vita. Otro yu muhé 
di Jaime, Naomi Oduber- 
Maynard, ta pintando e di- 
anan aki un fachada nobo 
pa ‘Niki Clothes & Souve- 
nirs’. 


Naomi Oduber-Maynard ta krea fachada nobo 
Boutique Vita ta bira ‘Niki Clothes & Souvenirs’ 


Boutique Vita tabata un 
tienda di paña bon bishitá 
den Kaya Grandi. Promé 
Vita Frans, no masha tem- 
pu despues Jaime May- 
nard, a fayesé. Nan tabata 
hopi stimá na Boneiru bou 
dje respektivo nòmbernan 
di kariño Tante Vita i Tio 
Jaime. 
Despues di nan morto e 
herederonan di Jaime May- 
nard a disidí di sigui ku e 
negoshi. Nan a disidí di 
skohe un nòmber nobo, esta 


‘Niki Clothes & Souve- 
nirs’. Naomi Oduber-May- 
nard a splika: “Niki ta bini 
di e nòmber Monique, mi 
ruman muhé, kende tabata 
pret’i wowo di mi tata.” 
Mientrastantu e dianan 
ku a pasa Naomi, kende 
ta biba na Aruba, a krea 
un fachada nobo pa ‘Niki 
Clothes & Souvenirs’. El 
a konta BONERIANO ku 
nunka anterior e no a pinta 
un obrea grandi asina. Sí e 
sa pinta kuadronan chikitu. 

KRALENDIJK 
– 
Gobièrnu di Boneiru den 
un komunikado di prensa 
e siman aki a anunsiá ini- 
sio di e trabounan di dre- 
chamentu di Kaya Grandi, 
ántes Breedestraat. Un ini- 
siativa di aploudí, pero ta 
bon pa tantu R&O, super- 
visor di e proyekto, komo 
e kontratista embolbí tene 
kuenta i spar e obranan di 
grastèn ku artista Asyla 
den Holt a krea den añanan 
ochenta, durante e proyekto 
di restorashon di e kaya e 
tempu ei. 
Meimei 
di 
dékada 
ochenta, pues hasi 40 aña 
pasá, tambe a restorá Kaya 
Grandi. Esaki a sosodé 
e tempu ei bou di gober- 
nashon di Demokrat. Awor 
kasi 40 aña despues atrobe 


Den kuadro di restorashon Kaya Grandi 
Tene kuenta ku obranan di Asyla ten Holt 


ta bai restorá òf rehabilitá 
e kaya. E trabounan a ku- 
minsá kaba e siman aki 
alrededor di e monumento 
di Bonaire Lions Club – e 
kápsula di tempu. 
Durante e realisashon di 
e proyekto di Kaya Grandi 
meimei di dékada ochenta 
a kontratá Asyla den Holt, 
artista bibá na Boneiru e 
tempu ei, pa laga su inspi- 
rashon traha i krea obranan 
di arte den e kaya aki. El a 
krea figuranan di flamingo, 
para nashonal di Boneiru, 
na vários sitio, usando 
grastèn, piedra di koral. E 
obranan aki ta un atrakshon 
turístiko. Hopi biá turista- 
nan ta para saka foto di e 
obranan aki. 
Pa BONERIANO no ta 
konosí kiko ta bai sosodé 


ku e obranan aki. Pero un 
atvertensia ta na su lugá pa 
laga nan intakto. Nan a bira 
parti di Kaya Grandi. Lás- 
tima ku na algun lugá den 
e kaya a hasi daño kaba na 
e obranan aki ora ku a pone 


postenan di lus. 
Durante e tempu ku el a 
biba na Boneiru Asyla ten 
Holt tabata hopi konosí. 
E tabata duna lès di pin- 
tamentu na skolnan riba e 
isla. Banda di esaki e ta- 


bata pinta su kuadronan i 
tene eksposishon. Aktual- 
mente e ta biba na Kòrsou. 
BONERIANO lo bai sigui e 
trabounan den Kaya Grandi 
djaserka i lo sali na van- 
guardia di e obranan aki. 

Pa:Rudy 
Domacassé 


Den mi kurá mi tin un mata di káktus 
straño i bunita ku hopi hende ta apresiá 
.E tabata chikitu asina i a krese pasa 
riba kurá ta kologá pafó. Hopi hende a 
pidi un pida pa nan stèk. Tur hende por 
haña esaki, pero lo ta bon pa pidi. 
Esaki dos biehita no a hasi. Riba un dia, 
e siman akí, nan a para den un outo 
blou dilanti di mi kas. Tabata despues 
di a dal vários buèlta, nan a mira nan 
chèns. Na un manera sospechoso mi- 
rando rònt i ora nan a kere ku ningun 
hende lo no tabata wak nan, nan a 
tuma akshon i kòrta un pida di e káktus 
i rápidamente disparsé. 
Despensa, pordoná mi, mi ta gaña. Ami 
mes no a mira nan i ta un subrina ku nèt 
na e momentu ei tabata pasa, a mira 
nan. Por ta bon bon ku nan ke a pidi, 
pero mi porta di kas tabata será. I ku 
nan amor pa mata i nan apresio pa e 
káktus aki tabata asina grandi, ku nan 
no por a resistí e tentashon. I nan a 
kohe djis un pida chikitu asina i bai ku 
esaki. 
Mi ta pordoná nan. Pero lo ta bon sí pa 
pidi. 


Mi ta pordoná nan 


Mi sa, mi sa, mi sa. Papiamentu ta 
hoooopi difísil. Mi no ta akusá esnan ku 
ta tradusí, pasobra mi tambe ta tradusí 
i tin biá no ta keda kla. 
Esei ta e kaso ku e palabra 'kremp'. Ora 
mi a lesa esei, mi kurason a kremp i sin- 
ti ku mester tin un mihó tradukshon pa 
'inkrimpen', mi ta suponé ku ta esei ta e 
palabra ku a purba tradusí. 


Papiamentu ta hoooopi difísil 


Mi a kibra mi kabes i bolbe hasi esaki, sin 
por a keda kla. Awe mainta mi a lesa e pa- 
labra ku Boneriano a usa. Mi ta kere ku es- 
aki ta mihó, pero ketu bai ta pensa ku por 
tin algu mihó. 
Ami no sa. 
Tin hende ku por yuda mi? Mi ta kere ku 
mester ta e antónimo di krese. Pues ekono- 
mia no a krese, sino... 


Un tempu pasá, laman a duna e sitio 
pabou di Parke Tului un playa bunita di 
santu blanku. Despues di e mal tempu 
di último simannan, laman tuma esaki i 
duna awor hopi piedra. Nos tin ku apre- 
siá esaki tambe. E piedranan ta duna 
pia masashi i yuda landadónan pa trein 
nan balansa ora nan ta drenta i sali for 
di laman. 


Laman ta duna i laman ta tuma 


Di kon unu si por (esun na papiamen- 
tu), pasobra bo a komprondé mi tòg? 
Anto e otro (esun na hulandes), ta un 
bèrgwensa i muestra di falta di edu- 
kashon? 


Unu sí otro nò 


' ... subi E lista di ... ', òf '... subi lista 
di ...'? 'Bubu ta E yu mas chikitu ...' òf 
'Bubu ta yu mas chikitu di ... '? 
Uso di artíkulo definí (e) na papia- 
mentu, no ta fásil. Loke ta hasié mas 
difísil ta, ku tin biá e por ta tur dos de- 
pendé konteksto. 


No ta fásil 


No ta solamente na Ukrania tin guera. 
Na Playa Pabou tambe. Un guera for- 
mal ku hopi víktima. E promé víktima 
ta mi mes ku sangura ta pika. E di dos 
víktima ta e sanguranan mes. Mi arma 
antisangural, un rèket pa mata sangu- 
ra, ta hasi su trabou. 
E lucha ta sangriente i mi tin di pro- 
tehá mi mes. Riba rekomendashon di 
Departamento di Salubridat Públiko, 
mi ta bisti paña pa evitá pikamentu. Pa 
esaki, mi mester ta kreativo. Pa tapa 
mi brasanan, mi a kòrta un buraku den 
mea di tènis i bisti esaki na mi brasa- 
nan. Pa mi pianan, mi a bisti un pi- 
djama pia largu ku nunka mi no a usa. 
Nan ta yuda bon. 
Ta un guera di inteligensia tambe. E 
sanguranan ei sa presis unda nan tin 
ku pika. Por ehèmpel patras di mi bra- 
sa na mi èlebog. Di mi parti mi a bin 
ku e idea ingenioso akí pa usa mea di 
tènis. E guera ta sigui. 


Guera formal ku hopi víktima 

Barika yen, kurason kontentu 


Kada un mester skirbi e letania aki di e donnan risibí di 
Dios i pa kua nos tin ku gradisié kada dia: 


Pa un dia mas ku Bo ta regalá mi, danki. 
Pa por a lanta awe ku salú, danki, 
Pa por habri e bentana i bolbe mira solo, danki, 
Pa por traha awe, danki. 
Pa por tin trabou awe, danki. 
Pa mi por topa ku mi amigunan awe, danki. 
Pa por stima mi esposa awe, danki. 
Pa hasié felis awe, danki. 
Pa por stima mi esposo awe, danki. 
Pa hasié felis awe, danki. 
Pa laga mi mira e sonrisa di nos yunan awe, danki 
Pa por hari ku mi welanan awe, danki. 
Pa mira mi abuelo kontentu awe, danki. 
Pa por yuda un persona awe, danki. 
Pa sinti e amor di otronan awe, danki. 
Pa por tin di kome awe, danki. 
Pa por hasi otronan felis awe, danki. 
Pasobra otronan ta hasi mi felis awe, danki. 
Pa kere den Bo awe, danki. 
Pa sa ku Abo stima mi awe, danki. 


“Danki, Señor, pa e pan di bida 
pa e heridanan, danki, Señor, 
pa e soño di e hende ku al fin ke pas, 
pa e sentimentunan di humanidat, 
pa e bida, e goso, e amor, 
pa e pan, salú i pordon.” 


Sínodo: e dokumento pa e etapa kontinental 
lo ta kla mei mei di òktober 2022 


Zenit 
Alrededor di 50 partisi- 
pante di henter mundu a reuní 
na Frascati, den e Sentro Huan 
XXIII, pa skuchá, dialogá i dis- 
erní saliendo di e Síntesis sin- 
odal elaborá den konsulta di e 
Pueblo di Dios. 
Djadumingu 2 di òktober 
mèrdia e partisipantenan den un 
enkuentro organisá pa e Sek- 
retario General di e Sínodo, 
kardinal Mario Grech, a ser ris- 
ibí dor di Papa den oudiensia 
privá. E enkuentro ku Papa a 
tuma lugá na final di e diesdos 
dianan di trabou den kua e gru- 
po di «ekspertonan» a redaktá 
e dokumento ku lo ser ofresé 
pa e disernimentu di e Pueblo 
di Dios den e di dos etapa di e 
proseso sinodal 2021-2023. 


pasobra e eksperensia di si- 
nodalidad ku nos ta bibando 
ta hiba nos na «hancha e es- 
pasio di e tènt» (cf. Is 54,2) 
pa berdaderamente risibí tur 
hende», kardinal Grech a 
bisa. 
Sentral den e trabou taba- 
ta e 112 síntesis di e Konfer- 
ensianan Episkopal (di un to- 
tal di 114), pero tambe esnan 
di e Iglesianan Katóliko Ori- 


«Nos ta presentá nos mes 
dilanti boso na final di un eks- 
perensia eklesial úniko i ek- 
straordinario ku a hasi nos kon- 
siente di e rikesa di e fruta ku e 
Spiritu ta produsiendo den e 
santu Pueblo di Dios. Nos ta 
sinti nos mes realmente asom- 
bra pa e maravianan ku Dios 
ta hasiendo den su Iglesia … 
Despues di a keda sintá du- 
rante tantu dia, pa skucha mihó 
i ku pasenshi na e bosnan di e 
Pueblo di Dios, bolbe na kana 
huntu ku nos rumannan ta un 
alegria multipliká. Nos lo ta, 
kada un den e frakshon di e 
Pueblo di Dios ku kua nos ta 
kana, testigunan di e maravian- 
an ku Señor ta realisando. Nos 
lo por bisa ku Iglesia ta ofresé 
su mes komo kas pa tur hende, 


ental, e Kongregashonnan 
Religioso, e Asosiashonnan i 
Movementunan Eklesial, e 
Dikasterionan Vatikano i e 
kontribushonnan individual 
risibí den e Sekretaria Gen- 
eral di e Sínodo. Una kontes- 
ta sin presedente di parti di e 
Iglesianan lokal! 
Na Frascati, e partisipan- 
tenan a trata di ehekutá un 
disernimentu komunitario 
atraves di e método di komb- 
ersashon spiritual, tal manera 
hopi grupo a eksperimentá 
den e promé etapa di e pros- 
eso sinodal. Atraves di mo- 
mentonan di skuchamentu i 
diálogo, den reunionnan ple- 
nario òf den gruponan di tra- 
bou segun e pertenensia 
geográfiko, e status eklesial òf 
e género, e partisipantenan 
promé a identifiká e tenshon- 
nan altu, tal i manera a surgi 
den e Síntesis, i despues a 


yega na e redakshon propio di 
e Dokumento, ku un promé i 
despues un di dos proyekto, le- 
kturanan krusá, debatenan i ko- 
rekshonnan. A pone spesial at- 
enshon na e preparashon spiri- 
tual di e partisipantenan i na e 
liturgia, ku selebrashon di misa 
diario i diverso momentonan di 
orashon pa habri i kompañá e 
proseso. Koordiná pa Pader 
Giacomo Costa, miembro di e 
Komité di Koordinashon di e 
Sekretaria di e Sínodo, e en- 
kuentro a ser presidí konhunt- 
amente pa Kardinal Mario 
Grech i Kardinal Jean-Claude 
Hollerich, Relator General di e 
di XVI Asamblea General Or- 
dinario di e Sínodo di 
Obispunan. 
Na e grupo akí di re- 
dakshon, ku ta konsistí di 
hòmbernan i muhénan, 
obispunan, saserdotenan, 
religiosonan i laikonan, a 


uni dia 30 di sèptèmber e mi- 
embronan di e di XV Kon- 
seho Ordinario di Sínodo di 
Obispunan. E disernimentu 
realisá, tantu pa e gran kan- 
tidat di partisipantenan komo 
pa e método adoptá, ta re- 
sultá unicum pa e Sekretaría 
General di e Sínodo. 
E Dokumento pa e Etapa 
Kontinental, elaborá simul- 
táneamente na italiano i in- 
gles, a ser aprobá pa e Kon- 
seho i entregá na Tata Santu. 
E lo bira públiko mei mei di 
òktober i lo ser mandá simul- 
táneamente na tur obispu 
komo akto di restitushon na 
e pueblo di Dios. 


kardinal Grech, Kardinal Jean-Claude Hollerich, Pader Giacomo Costa 

Tonchi, prepará bo! Tin 
un orkan ku kódigo kòrá 
na kaminda. 


Awèl sí, e ta bin di 'drag' ku 
su rabu di krùl meskos ku e 
snòr di e shon aya. 


SOLUSHONNAN 
ESTATAL NOBO 


Bueno, elekshon di gobernadó ta e se- 
gundo inovashon. Es desir, e ta inovativo 
pa nos. Básikamente ta trata aki di e siste- 
ma presidensial. Pues, en realidat ta kos di 
antaño, pero nos ta aplik’é na un manera 
inovativo. 
E partido polítiko Hulandes D66 a boga 
pa introdukshon di alkaldenan elegí pa hopi 
aña kaba. Pasobra e ta mas demokrátiko i 
nan tin rason i pasobra nos tambe ta pro 
demokrasia, ta natural pa nos kopia e idea 
aki. 
Pues en bes di nombra gobernadó pa 
dekreto Real Hulandes, kada isla ta or- 
ganisá un elekshon general kada 4 aña 
pa duna pueblo chèns pa elegí su propio 
gobernadó. Despues e gobernadó ta nom- 
bra su Gabinete pa implementá tur tarea i 
responsabilidatnan ehekutivo ku e konsti- 
tushon federal di kada isla ta enkargá su 
gobernadó kuné. 
Manera nos a mira kaba, e tres goberna- 
dónan konhuntamente ta forma e kolegio 
di gobernadó elegí (KGE). I pasobra kada 
gobernadó a keda elegí direktamente pa 
pueblo i ta enkargá ku tur funshon eheku- 
tivo, e no ta rekirí aprobashon delantá di e 


E Kolegio di gobernadónan elegí 
Sin Inovashon, lo no tin progreso 


A ménos ku nos por ofresé un struktura nobo i kreibel, lo no ta posibel pa krea un union nobo entre Aruba, Kòrsou i Bonei- 
ru. Nos ta konsiente di esei i nos no ta supestimá e difikultatnan. Pero si bèrdat i espíritu inovativo ta inspirá e artíkulonan 
akí, un kaminda lo habri pa nos. Al final, nos tur ta hende razonabel i nos ta stima nos islanan. 


parlamento insular pa determiná den KGE 
kua tarea i responsabilidat lo implementá 
den sinergia ku e otro islanan. Pues e KGE 
mes ta outorisá pa disidí esaki. 


Hopi ménos burokrasia 
Sinembargo e parlamento insular di 
kada isla sí ta mantené su derecho pa pidi 
Korte Konstitushonal pa kambia òf terminá 
kualkier proyekto sinergétiko, si un mayo- 
ria di dos tersera parti ta konsiderá ku e 
proyekto ta violá e konstitushon federal di 
e isla konserní. 
Probablemente e lesadó a ripará ku nos 
a menshoná sin preaviso i sin splikashon, 
tres parlamento insular, tres konstitushon- 
nan federal i e korte konstitushonal. Esei 
ta korekto i enbèrdat nos ta move rápido. 
Pero no wòri. Nos lo elaborá riba tur e ór- 
ganonan konstitushonal aki unu pa unu. Lo 
no ta difísil pa kapta e idea general si bo 
sigui lesando. 
Pues awor nos por redaktá e artíkulo to- 
kante e gobernadó i e kolegio di gobernadó 
ku mester inkluí den kada un di e konsti- 
tushonnan federal di Aruba, Kòrsou i Bo- 
neiru. 


E ta lo siguiente: 
E gobernadó i e kolegio di gobernadó 
elegí 


1. E gobernadó ta enkargá ku e tarea 
i responsabilidatnan ehekutivo stipulá den 
e konstitushon federal i den tur otro leinan 
adoptá pa e parlamento insular. 


2. Pueblo di kada isla ta elegí su gober- 
nadó pa un término di 4 aña. E gobernadó 
por keda re-elegí pa solamente un término 
mas. 


3. E gobernadónan elegí di Aruba, Kòr- 
sou i Boneiru, konhuntamente ta forma e 
kolegio di gobernadó elegí. 


4. Presidensia di e kolegio di goberna- 
dó elegí ta pasa di un pa otro anualmente, 
ta tira lòt pa nombra e promé i e segundo 
presidente. 


5. E kolegio di gobernadó elegí ta reuní 
na e isla kaminda e presidente ta ehersé su 
funshon. 

ORANJESTAD -- En- 
trante prome di November 
Robert Candelaria ta bolbe 
den Cuerpo Policial di Aru- 
ba. Manera ta conoci, Can- 


Robert Candelaria nombra den KPA 
delaria a bolbe Aruba pa 
forma parti di e partido po- 
litico AVP, pero den e ulti- 
mo eleccion el a keda for di 
Parlamento. Ta parce cu el 


a solicita pa un puesto habri 
den KPA y Alto Comisario 
Arnhem a dicidi di nombr’e 
den e posicion ey. 
Mando policial ta bisa 


cu despues di e comber- 
sacionnan di e procedura 
di seleccion, cu ta consisti 
di miembronan di Justitiele 
Overleg y Director di DRH, 


a selecciona Candelaria pa 
e funcion di Hefe di Bijzon- 
dere Diensten. Ta menciona 
cu e lo cuminsa labora dia 
prome di november awo. 


ORANJESTAD -- Dia- 
mars mainta pa mas o me- 
nos 8:30 polis a bay poco 
pazuid di e crusada di ex 
House of Cheng, ariba Ave- 
nida Nelson O. Oduber, 
unda cu un auto a accidenta. 
Prome informacion a 
papia di un auto cu a bolter. 
Na yegada di polisnan no a 
topa cu ningun auto gebol- 
ter. Yegando mas cerca nan 
ta topa cu un Mitsubishi 


Mitsubishi Evolution a perde control 


Evolution color cora. Ariba 
caminda por a mira un las- 
tro di brake, indicando po- 
sibel velocidad halto bay- 
endo zuid y dado momento 
a perde control baha camin- 
da bay na su man drechi. 
E auto a pasa cerca di 
un palo di luz y a bay dal 
contra un mata. Den e auto 
tawata tin 4 persona, di cual 
un dama a haya unicamente 
un rasca. 


ORANJESTAD -- Den 
reunion di Conseho di Par- 
tido di MEP dialuna ultimo, 
unanimamente a reconfir- 
ma e liderazgo di lider di 
partido y lo presenta esaki 
na e proximo Congreso di 
Partido. 
Na aña 2011, despues cu 
Nel Oduber a dicidi di ban- 
dona politica, partido MEP 
a tene un eleccion pa lider, 
y Congreso 2011 a eligi 
Evelyn Wever-Croes como 


MEP a reconfirma liderazgo di Evelyn Wever-Croes 


Lider di MEP. 
Na aña 2015 a re-eligi 
Evelyn Wever-Croes du- 
rante e Congreso 2015. 
Despues di un tardansa 
ocasiona pa e pandemia di 
Covid-19, Partido MEP lo 
propone na su Congreso 
un biaha mas pa re-eligi 
Evelyn Wever-Croes como 
Lider di MEP pa e siguiente 
4 añanan. 
Conseho di Partido a 
demostra 
confiansa 
den 


su Lider, cu aparte di ta 
e prome Prome Minister 
femenino di pais Aruba, 
tambe ta e votegetter di e 
ultimo eleccion. 
Partido MEP ta suma- 
mente orguyoso di su Lider 
cu a demostra cu e por a 
lidera partido y pais den 
bon tempo y den tempo 
dificil. Congreso 2022 lo 
tuma luga dia 30 di oktober 
2022 durante un actividad 
na Cede di MEP. 


Djaweps 13 òktober 2022 
17 


arUba 
arUba 


ORANJESTAD -- Poco 
dia pasa Minister Maduro 
di Cultura a reuni cu sr. 
Larry Iguaran di Fondo 
Mixtos para la Promocion 
de la Cultura y Artes de La 
Guajira. 
Tabata un reunion ma- 
sha ameno cu a cuminsa cu 
un introduccion den forma 
di un serenata masha bunita 


Minister Maduro a ricibi bishita di Fondo 
Mixtos di La Guajira 


di parti di sr. Iguaran den 
presencia di sr. Clifford 
Rosa di Stichting Rancho. 
Sr. Iguaran a bishita Aruba 
pa asina sondea e posibi- 
lidad pa estrecha e lasonan 
cultural y artesano entre 
Aruba y La Guajira y pa 
esaki a reuni cu diferente 
instancia. 
E Fondo Mixto a firma 


un MOU cu Stichting Ran- 
cho pa asina duna contenido 
y inicio na un cooperacion 
bunita. Minister Maduro ta 
desea Fondo Mixto y Stich- 
ting Rancho hopi exito cu e 
cooperacion aki cu ta yuda 
fortaleza e intercambio cul- 
tural cu a existi desde hopi 
siglo entre Aruba y La Gua- 
jira. 


ORANJESTAD - E si- 
man aki Prome Minister 
Evelyn Wever-Croes hunto 
cu Minister di Enseñansa y 
Deporte Endy Croes, a rici- 
bi bishita di alumnonan di 
klas 4 di La Salle College. 
E alumnonan den cuadro 
di nan les di ‘Staatsinrich- 


Klas 4 di La Salle College a bishita prome minister 


ting’ a bishita Parlamento 
di Aruba y despues Bestu- 
urskantoor. 
Na e ocasion Prome 
Minister a elabora unpoco 
riba e trabou di un Minister, 
responsabilidadnan, Con- 
seho di Minister y e organo 
mas halto cu ta tuma deci- 


sion den gobierno. 
E grupo di studiante ta- 
batin preguntanan hopi in- 
teresante specialmente riba 
e temanan di enseñansa y 
deporte. 
Prome Minister a splica 
e hobennan cu gobierno ta 
trahando riba mas oportuni- 


dad posibel, pero cu Aruba 
ta keda un Pais chikito. 
Sinembargo, ta trahando cu 
Corsou y Boneiro pa mira 
si hunto por ofrece mas 
oportunidad na nos hoben- 
nan. 
Por 
ultimo, 
Premier 
Wever-Croes a gradici La 
Salle College pa e interes 
demostra y ta kere cu ta 


sumamente importante pa 
inculca den nos hobennan 
e balornan democratico. 
Den e caso aki, a base di e 
preguntanan cu nan a haci 
na Prome Minister, ta mira 
cu e hobennan ta hopi bon 
prepara, motiva y cu pa- 
sion, cual ta duna speransa 
pa futuro. 

KRALENDIJK -- E 
tim di bolas Nos Tei Bèk 
a bira un realidat i den su 
promé torneo e ekipo a sali 
sup kampion. E ekipo apé- 
nas tin un luna di eksisten- 
sia. Ta algun persona ku 
hopi tempu ta tuma wega di 
bolas hopi di aserka i sierto 
momentu a yega na nan pa 
lanta un tim. 
E ekipo a bira realidat i a 
partisipá pa promé biá na e 
torneo organisá pa Reggae 
Girl’z. Tabata un fin di si- 
man ku hopi tenshon pa nan 


Nos Tei Bèk sup kampion 


pa logra mihó di e torneo i a 
duna resultado. 
E siguiente torneo sigur 
momentu ku e tim di bolas 
Nos Tei Bèk ta riba kancha, 
otronan ta bai pone hopi a- 
tenshon riba nan. 
E meta di e grupo ta pa 
nan dibertí i gosa. Di mes e 
seriedat pa duna bon kom- 
petensia mester tei. Pa ko- 
rona obra, Maureen ‘Rinke’ 
Martines, a sali mihó ari- 
madó di e torneo. Esei ta 
hasi nan tur mas kontentu 
ku nan tim a bai ku e bunita 


premio aki. Poppie Mar- 
tines ta coach di e tim. 
Nan plan ta pa sigui 
partisipá den mas kompe- 
tensia, nan a konta un re- 
portero di BONERIANO. 
Nan ta yama danki na nan 
spònser 
Cassler 
Thodé, 
pa nan por a kompetí den 
bunita uniformá. 
Fundadónan di Nos Tei 
Bèk ta Maureen Martines, 
Poppie Martines, Dulce 
Martis, Jean Marie St. Ja- 
cobo, Audrey Thodé i Stel- 
la Martis. 


KRALENDIJK--SV 
ATC a manda karta pa FFB 
ku tópiko “bringamentu/ 
sanshon wega Vespo kontra 
Uruguay. 
E karta ta bisa lo siguien- 
te: “S.V. Atletico Tera Cora 


WA 
Na: Direktiva di F.F.B 
Adres: 
S.V. 
Atletico 
Tera Cora Kaminda Lac zin 
K4681 Kralendijk, Bonaire 
Caribisch Nederland 
Kralendijk, 11 oktober 
2022 
Telefoonnr.: 599 701- 
8680 
Tópiko: 
Bringamentu/ 
Sanshon wega Vespo kon- 
tra Uruguay 


KVKnr: 10002 


Tópiko bringamentu/sanshon wega Vespo-Uruguay 
Karta ATC na direktiva di FFB 
Banknr: 10232303 


Apresiabel direktiva, 


E-mail: 
atcbonaire@ 
gmail.com 


Bestuursleden: 
Dhr. 
I.A.S 
Martis 
Voorzitter 
Mw. J.A.P.B Winklaar 
Vice-voorzitter 
Mw. R Rammo Secre- 
taris 
Dhr. E. N. Pieters Pen- 
ningmeester. 
Pa medio di es karta aki 
direktiva di SV ATC kier a 
hasi e siguiente pregunta na 
direktiva F.F.B.: 
A tuma medida disipli- 
nario ku e hungadónan ku 
a hasi nan mes responsa- 
bel pa e bringamentu riba 


tereno di wega ku tabata 
tin na final di Vespo kontra 
Uruguay fecha 2 di òktober 
2022 despues ku ya e árbi- 
tro a fluit pa finalisá e Par- 
tido? 
Si e kontesta ta si, dikon 
e no a wòrdu publiká ainda 
den 00? 
Si e kontesta ta no, kiko 
ta e motibu ku un situashon 
grave asina aki no a wòrdu 
trata? 
Nos kier a sita e regla 
den RCW 2022 ARTIKEL 
13 inciso 3 Fi G. Kaminda 
ta splika ku mester pone 
riba plania kosnan ku pasa 
PROME, 
DURANTET 
DESPUES di wega ku 
hungadó(nan) ku komete 
algu ku NO ta kuadra ku e 
wega. 
Den e kaso aki bringa 


despues ku e wega a fina- 
lisá. 
Den e reglanan ku "straf- 
commissie" ta usa pa duna 
sanshon ta poné na regla 13 
i 14 presis kiko ta e kastigu 
pa tipo di kaso deskribí mas 
ariba. 
Di parti SV. ATC nos ta 
kier a rekordá FFB ku dia e 
wega ku SV. ATC a hunga 
kontra Real Rincon a fi- 
nalisá algun hungadó no a 
sa di komporta desente (E 
HUNGADO(NAN) 
AKI 
NO A BRINGA) pero a 
dal un porta i hasi daño na 
e porta, pa esaki SV. ATC 
a risibi un notifikashon di 
parti direktiva FFB ku e 
hungadó(nan) aki no por a 
hunga ningun partido mas 
sperando riba e desishon 
final di nan kaso ku ya ta 


konosi pa un i tur. 
Mirando ku djárason 12 
di òktober 2022 nos lo tin 
wega kontra di Uruguay 
nos ta spera di haña kon- 
testa riba nos preguntanan i 
tambe ku FFB ta tuma ak- 
shon pa ku e hungadónan 
enbolbí promé ku e dicho 
partido. 
Mester mantené e liña 
stret pa no duna e impre- 
shon ku FFB ta faboresé un 
ekipo si i e otro NO. 
Dhr. C.E. Winklar 2de 
Penningmeester 
Atentamente. 
Igramoth A.S. Martis 
Presidente SV. ATC. 
Jean-Anne 
Winklaar 
Vice-presidente SV. ATC. 
Esaki e karta di SV ATC 
na direktiva di FFB. 


arUba 
Deporte 


19 
Djaweps 13 òktober 2022 


arUba 
statia/saba/st. Maarten 


SABA – Departamento 
di Brantwer Karibe Hu- 
landes, BKCN, eksitosa- 
mente a reklutá tres hóben 
di Saba, Dalton Barnes, 
Tyanne Nicholson i Noah 
Matthew, pa trein pa bira 
parti di e tim di Brantwer 
di Saba. Den nesesidat 
di mas personal, BKCN 
a kuminsá e proseso pa 


Tres bombero nobo 
reklutá personal pa Saba, 
St. Eustatius i Boneiru 
durante verano. A base di 
aserkamentu pro aktivo, 
hefe di e kuerpo, Julio E- 
very, a reklutá tres hóben 
sabano, tur bou di 21 aña, 
pa e tim lokal despues di e 
entrevista di trabou inisial 
i hasi tèst. Dalton Barnes, 
Tyanne Nicholson i Noah 


Bomberonan nobo reklutá di Saba, d.r.p.d. Dalton Barnes, Tyanne Nichol- 
son i Noah Matthew 


Matthew, ofisialmente ta 
kuminsá traha na BKCN 
entrante tres di òktober. 
Nan lo inisiá nan edu- 
kashon formal pa bira 
bombero yamá ‘Manschap 
A’, na novèmber. E kurso 
ku ta tuma lugá 9 luna pa 
un aña, ta tuma lugá riba 
tur e tres islanan Karibe 
Hulandes. 


SABA – Entidat Pú- 
bliko Saba ta kontentu di e 
aporte di Gobièrnu di Re- 
ino a pone disponibel pa 
yuda mitigá preis di elek- 
trisidat. Pero ounke ku e 
supsidionan akí, no ta kita 
ku klientenan ta keda mira 
e efekto di e krísis di e- 
nergia riba nan faktura di 
koriente debí na preis hal- 
tu di kombustibel. Komo 
parti di e último supsidio 
di Gobièrnu Hulandes di 15 
mion pa Boneiru, St. Eusta- 
tius i Saba, e tarifa fiho pa 
elektrisidat tabata ya kaba 
redusí na sero a base di e 
supsidio di e aña akí. E sup- 


Preis haltu kombustibel ta sigui afektá 


sidio akí awor lo kontinuá 
te otro aña. Tambe Gobièr- 
nu di Reino lo supsidiá mi- 
tar di e oumento di e suma 
variabel di elektrisidat sí 
e preis surpasá $0.38 pa 
KWh. Konsumidónan mes- 
ter sa ku e suma variabel lo 
keda na vigor riba preis di 
kombustibel i e tarifa ku e 
outoridat di konsumidó hu- 
landes i merkado, ACM, a 
pone. ACM lo stipulá un 
tarifa nobo entrante promé 
di yanüari 2023. 


Gradisimentu 
Kolegio Ehekutivo ta 
ekspresá su gratitut na 


Ofisina di SEC na The Bottom 


Gobièrnu di Reino pa e 
supsidio nobo, loke ta sig- 
nifikante. Sin e supsidio di 
Gobièrnu di Reino i e seis 
luna di supsidio proveé pa 
Entidat Públiko Saba, fak- 
turanan di elektrisidat lo 
tabata hopi mas haltu di 


Sekretario di Estado Alexandra van Huffelen di bishita na planta di SEC 
mart e aña akí. 


loke konsumidónan ta paga 
aktualmente. “Durante e 
último seis lunanan, miem- 
bronan di e komunidat a 
ekspresá nan preokupashon 
pa loke ta trata oumento di 
preis di elektrisidat na Saba. 
Gobièrnu lokal i nashonal a 


bin ta trahando duru huntu 
pa proveé supsidio pa redu- 
sí e impakto di e oumento 
di kosto mas tantu posibel. 
E krísis di energia no ta e 
úniko problema aki, e ta un 
impakto 
mundialmente,” 
segun Kolegio Ehekutivo. 


ST. MAARTEN – E 
liña di traha akí no ta unu 
fásil i por ta hopi peli- 
groso. Apesar di esei, du- 
rante 12 aña di eksisten- 
sia di Kuerpo Polisial St. 
Maarten, KPSM, e kuerpo 
a hasi su trabou pa protehá 
i sirbi tur dia. E kuerpo su 
servisio na St. Maarten 
ta di hopi balor. Un tarea 
ku ta eksigí resistensia, 


12 Aña Kuerpo Polisial 


liderazgo i kompashon. 
“Komo minister di husti- 
sia, mi ta felisitá KPSM 
ku su 12 aña di eksistensia 
i ta gradisí henter e kuerpo 
polisial pa nan kompromi- 
so i dedikashon pa sigurá 
e seguridat di e pueblo di 
St. Maarten i su bishitan- 
tenan,” minister di husti- 
sia, Anna Richardson, a 
duna di konosé. 


20 
Djaweps 13 òktober 2022 
20 


Proyekto Parke Bunita di STINAPA, a hasi donashon di dos kabritu na Fundashon 
Kuido pa Personanan Desabilitá (FKPD). E kabritunan akí lo bai forma parti di 
e proyekto di krio di bestia di FKPD. STINAPA ta kontentu di por sostené proyek- 
tonan i organisashonnan lokal asin’aki. 


STINAPA ta hasi donashon 


Dos bon amigu kombersando den Stadion na Playa, 
miéntras muchanan di skol tabata den kompetensia. 
Amistat sigur ta importante. Un di e puntunan im- 
portante pa un hende ta felis den bida, tin amigu rònt 
di dje. Nan kara ta ekspresá ku nan tabata den bon 
harmonia e atardi. 


2 Amigu kombersando 
den stadion 


J.M. Construction B.V. 


ta buska 
4 metsla 


Pa mas inf. 
tel. 786-3806 


